**ՆԱԽԱԳԻԾ**

**ՀԱՅԱUՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**ՈՐՈՇՈՒՄ**

**«\_\_\_\_\_» \_\_\_\_\_\_\_\_\_\_\_ 2019 թ. N \_\_\_\_\_\_\_-Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2001 ԹՎԱԿԱՆԻ ՓԵՏՐՎԱՐԻ 22-Ի N 125 ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Ղեկավարվելով «Նորմատիվ իրավական ակտերի մասին» ՀՀ օրենքի 34-րդ հոդվածով՝ Հայաստանի Հանրապետության կառավարությունը որոշում է.**

1. Հայաստանի Հանրապետության կառավարության 2001 թվականի փետրվարի 22-ի «Հայաստանի Հանրապետության պետական կառավարչական հիմնարկների տիրապետմանը, տնօրինմանն ու օգտագործմանը հանձնված (ամրացված) գույքի վարձակալության, ինչպես նաև մինչև մեկ տարի ժամկետով պետական ոչ առևտրային կազմակերպություններին ամրացված գույքի վարձակալության տրամադրման գործընթացը կանոնակարգելու մասին» N 125 որոշման՝
2. 3-րդ, 4-րդ կետերում, 1-ին հավելվածի 10-րդ կետում և 5-րդ հավելվածի 2-րդ կետի 2-րդ ենթակետի բ. պարբերությունում՝ «հանրակրթական դպրոցներում» բառերը փոխարինել «ուսումնական /հանրակրթական, նախնական /արհեստագործական/, միջին մասնագիտական, բարձրագույն/ հաստատություններում» բառերով,
3. 3-րդ կետում նշված «մինչև 15 օր ժամկետով» և 13-րդ կետում նշված «մինչև 15 օր ժամավճարով» բառերից հետո լրացնել «(ընդ որում նշված ժամկետը 1 տարվա մեջ չի կարող գերազանցել 60 օրացուցային օրը)» բառերը:
4. 4-րդ կետում «վարչության համաձայնությամբ» բառերից առաջ լրացնել «կազմակերպության լիազոր մարմնի ներկայացմամբ և» բառերը,
5. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

**ՏԵՂԵԿԱՆՔ-ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2001 ԹՎԱԿԱՆԻ ՓԵՏՐՎԱՐԻ 22-Ի N 125 ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ»** **ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

**Անհրաժեշտությունը**

**«**Հայաստանի Հանրապետության կառավարության 2001 թվականի փետրվարի 22-ի N 125 որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի ընդունման անհրաժեշտությունը պայմանավորված է նախնական/արհեստագործական/, միջին մասնագիտական և բարձրագույն ուսումնական հաստատություներումսովորողների և ուսանողների սնունդն անխափան կազմակերպելու պահանջով, ինչպես նաև հանրակրթական, նախնական/արհեստագործական/ և միջին մասնագիտական/ հաստատություններում ժամավճարով՝ մինչև 1 ամիս ժամկետով, կրթական, մշակութային, մարզական միջոցառումներ անցկացնելու և ամառային ճամբարներ կազմակերպելու առաջարկություններից:

**Ընթացիկ իրավիճակը և խնդիրները**

Նախնական/արհեստագործական/, միջին մասնագիտական և բարձրագույն ուսումնական հաստատություներումսովորողների և ուսանողների սնունդն անխափան կազմակերպելու ընթացքում առաջանում են խոչընդոտներ ուսումնական հաստատություններում սովորողների թվաքանակի կրճատման, ինչպես նաև Հայաստանի Հանրապետության կառավարության 2001թ. փետրվարի 22-ի N 125 որոշմամբ հաստատված կարգերով առաջնորդվելիս:

Ըստ կարգի նախատեսվում է կազմակերպություններում սննդի կազմակերպման տարածքի/բուֆետ, ճաշարան/ վարձակալական վճարների մեծությունը որոշել ելնելով անկախ գնահատողի կողմից գնահատված վարձավճարի շուկայական արժեքից: Նշված գործընթացում՝ թափանցիկ մրցակցության դաշտ ապահովելու նպատակով, պետք է հայտարարվի մրցույթ անկախ գնահատող կազմակերպություն ընտրելու համար, ինչը պահանջում է որոշակի ժամանակ, իսկ տարածքի գնահատման համար անհարժեշտ է գումար: Համապատասխան ֆինանսավորման բացակայության, ինչպես նաև գնահատող կազմակերպության կողմից գնահատման առաջարկություն չլինելու/հիմնականում ՀՀ մարզերում/ դեպքում, սննդի կազմակերպումը վտանգվում է:

Որոշ դեպքերում կազմակերպված աճուրդը չի կայանում, ինչի հետևանքով կազմակերպությունները հնարավորություն չեն ունենում անկախ գնահատողի կողմից գնահատված վարձավճարի շուկայական արժեքի հաշվետվության համար կատարված ծախսերը փոխհատուցել:

Միաժամանակ հանրակրթական, նախնական/արհեստագործական/, միջին մասնագիտական և բարձրագույն ուսումնական հաստատություններում, սահմանված կարգով, ամառային ճամբարներ կազմակերպելու և մինչև 1 ամիս ժամկետով կրթական, մշակութային, մարզական միջոցառումներ անցկացնելու առաջարկությունները շատ հաճախ հնարավոր չի լինում իրականացնել Հայաստանի Հանրապետության կառավարության 2001 թվականի փետրվարի 22-ի N 125 որոշմամբ հաստատված կարգով սահմանված վարձակալության տրամադրման ամբողջական գործընթացի ժամկետի /մոտ 1,5 ամիս/ հետևանքով:

**Կարգավորման նպատակը**

Սույն նախագծի ընդունմամբ հնարավորինս կպարզեցվի նախնական/արհեստագործական/, միջին մասնագիտական և բարձրագույն ուսումնական հաստատություներումսովորողների սննդի կազմակերպման, ինչպես նաև ժամավճարով՝ մինչև 15 օր ժամկետով (ընդ որում նշված ժամկետը 1 տարվա մեջ չի կարող գերազանցել 60 օրացուցային օրը), տարածքների վարձակալության հանձնման գործընթացը:

**ՏԵՂԵԿԱՆՔ**

«Հայաստանի Հանրապետության կառավարության 2001 թվականի փետրվարի 22-ի N 125 որոշման մեջ փոփոխություններ և լրացումներ կատարելու մասին» Կառավարության որոշման նախագծի ընդունման կապակցությամբ պետական կամ տեղական ինքնակառավարման մարմնի բյուջեում ծախսերի և եկամուտների էական ավելացում կամ նվազեցում չի սպասվում:

**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2001 ԹՎԱԿԱՆԻ ՓԵՏՐՎԱՐԻ 22-Ի N 125 ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ»** **ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ՍՏԱՑՎԱԾ ԱՌԱՐԿՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ ՎԵՐԱԲԵՐՅԱԼ**

|  |  |  |  |
| --- | --- | --- | --- |
| **Առարկության, առաջարկութ**  **յան հեղինակ¸**  **գրության ստաց**  **ման ամսաթիվ, գրության համար** | **Առարկության, առաջարկության բովանդակություն** | **Եզրակացություն** | **Կատարված փոփոխություններ** |
| 1 | 2 | 3 | 4 |
| 1.Տարածքային կառավարման և զարգացման նախարարություն  **15.04.2019թ.**  **հ. 01/15.2/3321-19** | Առաջարկություններ և առարկություններ չկան: |  |  |
| 2.Անշարժ գույքի կադաստրի կոմիտե **16.04.2019թ.**  **հ. ՍՊ/2905-19** | Առաջարկություններ և առարկություններ չկան: |  |  |
| 3. Տնտեսական զարգացման և ներդրումների նախարարություն  **18.04.2019թ**.  **հ. 01/09.2.2/3225-19** | Առաջարկություններ և առարկություններ չկան: |  |  |
| 4.Ֆինանսների նախարարություն  **19.04.2019թ.**  **հ. 01/11-1/6527-2019** | Առաջարկվում է.  Նախագծի 1-ին կետի 1-ին ենթակետով նախատեսվում է ՀՀ կառավարության 2001 թվականի փետրվարի 22-ի թիվ 125 որոշման մեջ սահմանել, որ ուսումնական հաստատություններում առևտրի, հանրային սննդի և կենցաղային սպասարկման նպատակով պետական սեփականություն համարվող տարածքները վարձակալության տրամադրելու դեպքում վարձակալական վճարների մեծությունը չի որոշվելու ելնելով անկախ գնահատողների կողմից գնահատված վարձավճարի շուկայական արժեքից: Նախագծի հիմնավորումների համաձայն՝ անկախ գնահատողների կողմից գնահատված վարձավճարի շուկայական արժեքի դեպքում առաջ են գալիս որոշ խնդիրներ, մասնավորապես՝ պահանջվում է որոշակի ժամանակ և տարածքի գնահատման համար անհրաժեշտ է գումար: Համապատասխան ֆինանսավորման բացակայության, ինչպես նաև գնահատող կազմակերպության կողմից գնահատման առաջարկություն չլինելու (հիմնականում ՀՀ մարզերում) դեպքում, սննդի կազմակերպումը վտանգվում է:  Այս կապակցությամբ հայտնում ենք, որ Նախագծի հիմնավորումներով չեն ներկայացվել տարածքի գնահատման համար պահանջվող գումարի ֆինանսական գնահատականները: Ընդ որում հարկ է նշել, որ պետական սեփականություն հանդիսացող և պետական ոչ առևտրային կազմակերպություններին անհատույց օգտագործման հանձնված գույքը մինչև մեկ տարի ժամկետով վարձակալության տրամադրման դեպքում վարձակալությունից գոյացած միջոցների 100 տոկոսը կազմակերպության սեփականությունն են, իսկ մեկ տարվանից ավելի ժամկետով վարձակալության տրամադրման դեպքում՝ վարձակալությունից գոյացած միջոցների 20 տոկոսը: Հետևաբար նշված ծախսերն անհրաժեշտության դեպքում կարող են ֆինանսավորվել վարձակալությունից գոյացած միջոցների հաշվին:  Ինչ վերաբերում է գնահատող կազմակերպության կողմից գնահատման առաջարկություն չլինելու հանգամանքին, ապա կարծում ենք, որ Նախագծում նշված հիմնավորումները բավարար չեն և առաջարկում ենք քննարկել այդ դեպքերում խնդրի կարգավորման նպատակով Պետական գույքի կառավարման կոմիտեի կարողությունները ներգրավելու հնարավորության հարցը:  Ընդ որում հարկ է նշել, որ ՀՀ կառավարության ծրագրից բխող հնգամյա միջոցառումների ծրագրում ներառելու համար ՀՀ տնտեսական զարգացման և ներդրումների նախարարության կողմից առաջարկվել է Հայաստանի Հանրապետության կառավարության 2001 թվականի փետրվարի 22-ի թիվ 125 որոշման մեջ փոփոխություններ և լրացումներ կատարելու մասին ՀՀ կառավարության որոշման նախագիծը, որով նախատեսվում է վարձակալական վճարների մեծությունը սահմանել ելնելով շուկայական արդյունքների գնահատումից:  Ելնելով վերոգրյալից առաջարկում ենք քննարկել Նախագծի 1-ին կետի 1-ին ենթակետով նախատեսվող փոփոխության նպատակահարմարության հարցը: Միաժամանակ Նախագծի վերաբերյալ կարևորում ենք ՀՀ տնտեսական զարգացման և ներդրումների նախարարության պետական գույքի կառավարման կոմիտեի կարծիքը: | Ընդունվել է մասնակի և տեղեկանք-հիմնավորումը խմբագրվել է: | Նախագծի 1-ին կետի 1-ին ենթակետը թողնվել է անփոփոխ հիմք ընդունելով պետական գույքի կառավարման կոմիտեի կարծիքը: |
| 5. Տնտեսական զարգացման և ներդրումների նախարարություն  **22.04.2019թ**.  **հ. 01/3307-19** | Առաջարկում է.  Նախագծի 3-րդ կետում նշված «մինչև 15 օր ժամկետով» և 13-րդ կետում նշված «մինչև 15 օր ժամավճարով» բառերից հետո լրացնել «(ընդ որում նշված ժամկետը 1 տարվա մեջ չի կարող գերազանցել 60 օրացուցային օրը)» բառերը: | ընդունվել է: | լրամշակվել է: |
| 6.Արդարադատության նախարարություն  **27.05.2019թ.**  **հ. 01/11371-19** | Նախագծի 1-ին կետում վկայակոչված ՀՀ կառավարության որոշման վերնագիրն անհրաժեշտ է համապատասխանեցնել փոփոխվող որոշման վերնագրին: | ընդունվել է: | լրամշակվել է: |
| 7.Տարածքային կառավարման և ենթակառուցվածքների նախարարություն | Ի կատարումն ՀՀ վարչապետի 30.07.2019թ-իN 02/16.4/29402-2019 հանձնարարականի՝ հայտնում է, որ նախագծի վերաբերյալ առաջարկություններ և դիտողություններ չունի։ Միաժամանակ հայտնում է, որ ներկայացված Նախագիծը քննարկվել է Պետական գույքի կառավարման կոմիտեի հետ և ներկայացնում է վերջինիս կողմից տրամադրված գրությունը |  |  |
| 8.Պետական գույքի կառավարման կոմիտե | Ի կատարումն Տարածքային կառավարման և ենթակառուցվածքների նախարարի 01.08.2019թ. հ.01/15.2/10335-19 հանձնարարականի հայտնում է, որ Պետական գույքի կառավարման կոմիտեն «Հայաստանի Հանրապետության կառավարության 2001 թվականի փետրվարի 22-ի N 125 որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի վերաբերյալ սկզբունքային առարկություններ և դիտողություններ չունի:  Միաժամանակ տեղեկացնում եմ, որ ՀՀ կառավարության ծրագրից բխող հնգամյա միջոցառումների ծրագրում ներառված է նաև Հայաստանի Հանրապետության կառավարության 2001 թվականի փետրվարի 22-ի թիվ 125 որոշման մեջ փոփոխություններ և լրացումներ կատարելու մասին միջոցառումը, որը նախատեսվում է իրականացնել մինչև 2020 թվականի սեպտեմբերի 3-րդ տասնօրյակը: | Ընդունվել է ի գիտություն |  |